### 10.    Beslutning om frigivelse af rådighedsbeløb til kystsikring på Sejerø i 2018

**Åbent**

Sagsnr.: 326-2017-43485       J.nr.: 04.18.00           Dokumentnr.:
326-2018-159415

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 4,5 mio. kr. til kystsikring på Sejerø. Den 20. december 2017
frigav Kommunalbestyrelsen 0,5 mio. kr. til det forberedende arbejde. Der søges
nu om frigivelse af det resterende beløb på i alt 4,0 mio. kr. til gennemførelsen
af den planlagte kystsikring på Sejerø.

**Indstillinger**

Direktøren indstiller, at der frigives en anlægsbevilling på
i alt 4,0 mio. kr. finansieret af rådighedsbeløbet i 2018 til kystsikring på
Sejerø.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

I forbindelse med den allerede gennemførte kystbeskyttelse
blev der lavet en detaljeret gennemgang af de truede kyststrækninger på Sejerø,
og kommunens rådgiver har på den baggrund anbefalet, at der ses på yderligere
kystsikring med henblik på at sikre andre dele af vejanlægget på sydkysten. I
en samlet rapport anbefaler rådgiveren, at der udføres kystsikring på i alt 11
strækninger - det vil sige 9 strækninger (cirka 800 m) langs [adresse] og 2
strækninger (cirka 210 m) langs [adresse].

På investeringsoversigten for 2018 er der afsat et
rådighedsbeløb på i alt 4,5 mio. kr. til gennemførelse af kystsikring på
Sejerø. Der er den 20. december 2017 frigivet 0,5 mio. kr.

De strækninger, der forventes forstærket via kystsikring vil
kunne ses i Bilag 1.

Administrationen har søgt Kystdirektoratet om tilladelse til
at gennemføre kystsikringsprojektet. Tilladelsen forventes ifølge kommunens
rådgiver at foreligge i september 2018.

Projektet omfatter sandfodring af de pågældende strækninger.
Det vil sige en såkaldt "blød" kystsikring.

Entreprenøropgaverne udbydes så snart, tilladelsen til
kystbeskyttelsen foreligger. Anlægsopgaven forventes derfor tidligst at kunne
iværksættes i oktober.

Anlægsarbejdernes gennemførelse kan påvirkes af tidspunktet
for modtagelse af tilladelsen, eventuelle klager, levering af materialer samt
vejrforhold.

Det foreslås, at der nu frigives en anlægsbevilling på det
resterende rådighedsbeløb på 4,0 mio. kr. til anlægsarbejderne i forbindelse
med kystsikringen.

Da der er tale om såkaldt "blød" kystbeskyttelse,
må det forventes, at der vil ske en borterodering af materiale fra det
etablerede projekt igennem årene. I relation til det samlede kystsikringsprojekt
på 4,5 mio. kr. forventes derfor en afledt driftsudgift på 50.000 kr. årligt.
Udgiften afhænger blandt andet af omfanget af krav til løbende sandfodring af
kystsikringen.

**Økonomiske konsekvenser**

Der er afsat et rådighedsbeløb på i alt 4,5 mio. kr. i 2018
til kystsikring på Sejerø. Restrådighedsbeløbet er pt. 4,0 mio. kr. Der gives
en anlægsbevilling på 4,0 mio. kr. til udførelse af kystsikringen på Sejerø.
Økonomichefen bemærker, at restrådighedsbeløbet herefter udgør 0 kr.

Som nævnt ved sagsfremstillingen i december 2017 forventes
et driftsbudget på 50.000 kr. årligt til løbende reparation og vedligehold af
kystsikringen.

**Teknik- og Miljøudvalgets møde
den 9. august 2018:**

Anbefales.

**Økonomiudvalgets møde den 22.
august 2018:**

Anbefales.

**Bilag**

|  |  |
| --- | --- |
| Bilag 1 - Oversigtskort over kystsikring på Sejerø | 326-2017-332861 |